**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **06.05.2020 videokonferencia**

**Prítomní členovia predstavenstva**:

František Fabián - predseda predstavenstva

Silvia Pilková - členka predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

Marcela Kulifajová

Boris Čechvala

**Prítomní za CULTUS Ružinov, a.s.:**

Andrea Kozáková - riaditeľ

Richard Bednár - zástupca riaditeľa

Jana Jakubkovič - právnička

**Prizvaní:**

Michal Mihálik - právnik Nosko&Partners

Predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva, aj tentoraz, kvôli bezpečnosti ohľadne šírenie nového koronavírusu, na diaľku cez videokonferenciu. PP oboznámil prítomných s navrhovaným programom podľa pozvánky a navrhol o ňom dať hlasovať:

Program:

1. Kontrola úloh

2. Náhrada miezd pri prekážkach na strane zamestnávateľa – Marec-Máj 2020

3. Plánovaná zmena rozpočtu zo strany MČ

4. Úprava finančného plánu, plánu podujatí a plánu investícií, vrátane skutočnosti za Marec 2020

5. BOZP – elektroinštalácia

6. SD Trávniky - schodisko

7. SD Prievoz – rekonštrukcia/oprava plotu a toaliet

8. Analýza zmluvných vzťahov

9. Rôzne

10. Termín ďalšieho stretnutia predstavenstva

Uznesenie: *Predstavenstvo súhlasí s navrhnutým programom zasadnutia členov predstavenstva podľa vyššie uvedeného textu.*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1 Kontrola úloh**

PP prešiel všetky otvorené úlohy a konštatoval ich stav.

Uznesenie: *Predstavenstvo prerokovalo situáciu ohľadom opatrení vyplývajúcich z revízie vykurovacieho systému. Predstavenstvo žiada p. riaditeľku, aby oslovila (napriamo) revízneho technika, ktorý zistí stav vecí vo vnútri tlakových nádob, príp. iné skutočnosti, ktoré neobsahuje revízna správa spoločnosti Ampéria. Pokiaľ by cena mala prekročiť 1.000 EUR, je potrebné vykonať prieskum trhu.*

**Úloha č.: 06.05.2020 / 1.**

**Zodpovedná: p. riaditeľka**

**Termín: 15.05.**

Hlasovanie:

Za: 4

Proti: 0

Zdržal sa: 0

Uznesenie: *Predstavenstvo súhlasí s ukončením nájomného vzťahu s p. Debreckým (výdajné automaty) k 30.06.2020 a žiada p. riaditeľku o zabezpečenie príslušných krokov.*

**Úloha č.: 06.05.2020 / 1.**

**Zodpovedná: p. riaditeľka**

**Termín: 30.06.2020**

Hlasovanie:

Za: 4

Proti: 0

Zdržal sa: 0

P. Ďurajková sa spýtala na audit účtovnej závierky za 2019, ktorý mala robiť spoločnosť Accept audit &Consulting. P. riaditeľka povedala, že tento proces bol pozastavený z titulu mimoriadnej situácie a už sa na tom opätovne asi týždeň pracuje.

**Bod č. 2 Náhrada miezd pri prekážkach na strane zamestnávateľa – Marec-Máj 2020**

Predstavenstvo prijalo informáciu od p. riaditeľky, p. Jakubkovič a p. Mihálika k „Opatreniam“ vlády SR, týkajúcich sa otázok refundácie časti mzdových nákladov zamestnancov, u ktorých vznikla prekážka na strane zamestnávateľa z dôvodov uvedených v príslušných opatreniach vlády, vrátane najnovších opatrení zo včerajška.

P. Ďurajková sa odpojila zo stretnutia kvôli technickým problémom.

Uznesenie: *Predstavenstvo schvaľuje v súvislosti s úlohou 24.04.2020/2. návrh p. riaditeľky na žiadosť o náhradu časti mzdy podľa zaslaného zoznamu refundácie mzdových nákladov pre jednotlivých zamestnancov a žiada ju o podanie príslušných žiadostí za marec a apríl 2020.*

**Úloha č.: 06.05.2020 / 1.**

**Zodpovedná: p. riaditeľka**

**Termín: 10.05.2020**

Hlasovanie:

Za: 3 (p. Fabián, p. Kurhajcová, p. Pilková)

Proti: 0

Zdržal sa: 0

P. Ďurajková sa pripojila k stretnutiu.

**Bod č. 3 Plánovaná zmena rozpočtu zo strany MČ**

P. riaditeľka informovala emailom dňa 29.04., že MČ plánuje znížiť výdavky na kultúrne podujatia a investície Spoločnosti na rok 2020. Investície a prevádzkové náklady + stánky (štvrťroky sú v jednej sume, aby Spoločnosť nemusela nič vracať, ak nevyčerpá sumu na investície ako v roku 2019) sú plánované vo výške 731.950,- EUR na rok 2020. Pre podujatia miesto 165.000,- EUR ostáva suma 105.000,- EUR.

**Bod č. 4 Úprava finančného plánu, plánu podujatí a plánu investícií, vrátane skutočnosti za Marec 2020**

Na základe informácie o plánovanej zmene rozpočtu PP pripravil v spolupráci s príslušnými pracovníkmi Spoločnosti návrh prevádzkového finančného rozpočtu a plánu podujatí. Predstavenstvo prerokovalo návrh aktualizácie plánu investícií, v ktorom prioritne riešené otázky financovania nutných investícií, t.j. rekonštrukcia elektroinštalácie (BOZP) vo veľkých sálach DK Ružinov a SD Nivy, a aj oprava schodiska s terasou v SD Trávniky, oprava tepelného hospodárstva v DK Ružinov, oprava plotu v SD Prievoz.

PP poslal výsledky za marec 2020 v porovnaní s plánom a skutočnosťou 2019 členom predstavenstva a členom dozornej rady 5.5.2020. Vyplýva z nich, že spoločnosť hospodárila v marci so stratou 18.555 EUR. a celkovo za jan-mar so stratou 56.419 EUR, čo je 35.103 horší výsledok ako bol plánovaný. Časť z tejto straty, približne 19 tis. EUR vznikla, z dôvodu prepustenia dvoch zamestnancov. Časť straty bude kompenzovať štát ako náhradu časti mzdy z dôvodu vzniku prekážok na strane zamestnávateľa v súvislosti s COVID-19 krízou. PP upozornil, že je potrebné venovať zvýšenú pozornosť nákladovým a príjmových položkám, pričom v e-maaile zo dňa 5.5. uviedol niektoré opatrenia, ktoré vedia pomôcť riešiť súčasný stratový stav v hospodárení spoločnosti.

Uznesenie: *Predstavenstvo žiada PP o predloženie aktualizovaného návrhu finančného plánu a obchodného plánu akcionárovi.*

**Úloha č.: 06.05.2020 / 2.**

**Zodpovedná: PP**

**Termín: 20.05.2020**

Hlasovanie:

Za: 4

Proti: 0

Zdržal sa: 0

Uznesenie: *Predstavenstvo žiada p. Jakubkovič o prípravu návrhu upraveného investičného plánu v súlade s prioritami stanovenými predstavenstvom, t. j. financovanie nutných investícií:*

* *rekonštrukcia elektroinštalácie (BOZP) vo veľkých sálach DK Ružinov a SD Nivy,*
* *oprava schodiska s terasou v SD Trávniky,*
* *oprava tepelného hospodárstva v DK Ružinov,*
* *opravy plotu v SD Prievoz.*

*Ostatné položky uviesť pre prípad dostupných finančných zdrojov.*

**Úloha č.: 06.05.2020 / 3.**

**Zodpovedná: PP**

**Termín: 15.05.2020**

Hlasovanie:

Za: 4

Proti: 0

Zdržal sa: 0

**Bod č. 5 BOZP – elektroinštalácia**

P. riaditeľka informovala o stave príprav verejného obstarávania, pričom je proces vo fáze stanovenia PHZ.

**Bod č. 6 Rekonštrukcia schodiska SD Trávniky**

P. Jakubkovič a informovali predstavenstvo o postupe v tejto veci. Predpoklad je, že v najbližších týždňoch bude podaná žiadosť o stavebné povolenie na Stavebný úrad Bratislava-Ružinov.

**Bod č. 7 SD Prievoz – rekonštrukcia/oprava plotu a toaliet**

P. Pilková skonštatovala, že plot je v stave, keď je v ňom diera v pletive a treba kúpiť nové pletivo a plot opraviť. Členovia predstavenstva sa zhodli, že je plot potrebné opraviť, čo je v silách Spoločnosti svojpomocne spraviť.

**Bod č. 8 Analýza zmluvných vzťahov**

P. Ďurajková sa spýtala na to, čo ukázala predmetná analýza, a ktorým zisteniam je potrebné sa venovať. P. Mihálik uviedol, že vzorové zmluvy nie sú dôsledne vyplňované, resp. spravené, vrátane definovania predmetu nájmov pri nájomným zmlúv, čo môže mať vplyv aj na platnosť nájomných zmlúv. Navrhol, aby sa spravilo stretnutie k prebratiu zistení na operatívnej úrovni. P. Jakubkovič povedala, že jedným zo zistení bolo definovanie predmetu prenajímaných priestorov a účelov nájmov, pričom p. Jakubkovič zistila na Miestnom úrade, že je potrebné prenajímať priestory v súlade s kolaudačným rozhodnutím, t. j. účelom je kultúra. Ďalej skonštatovala, že zverejňovanie zmlúv sa zlepšilo v posledných rokoch, pričom prišlo aj k úprave vzorov zmlúv v ich textácii v tejto súvislosti. Súťaž na analýzu zadalo predchádzajúce predstavenstvo a objednávku vystavilo súčasné predstavenstvo. Prebehla diskusia k zverejňovaniu zmlúv.

Uznesenie: *Predstavenstvo žiada p. Jakubkovič o stretnutie sa so zástupcami Nosko&Partners, na ktorom si vyjasnia ktoré zmluvy a ako zverejňovať, definovanie predmetov prenájmu v nájomných zmluvách (napr. situačné nákresy priestorov), možnosť prenajímať priestory s ohľadom na kolaudačné rozhodnutie, a, ak treba, prísť s návrhom úprav smernice o príprave a zverejňovaní zmlúv, a tiež riešenie iných súvisiacich skutočností.*

**Úloha č.: 06.05.2020 / 5.**

**Zodpovedná: p. riaditeľka**

**Termín: 22.05.2020**

Hlasovanie:

Za: 4

Proti: 0

Zdržal sa: 0

**Bod č. 7 Rôzne**

Uznesenie: *Predstavenstvo súhlasí s bezplatným prenájmom sály pre Hot Serenaders – na online prenos koncertu.*

Hlasovanie:

Za: 4

Proti: 0

Zdržal sa: 0

Uznesenie: *Predstavenstvo súhlasí s výpoveďou zo zmluvy – kancelársky priestor v SD Nivy prenajatý B&J Nuclear k 30.6.2020.*

Hlasovanie:

Za: 4

Proti: 0

Zdržal sa: 0

Uznesenie: *Predstavenstvo súhlasí s výpoveďou zo zmluvy – kancelársky priestor v SD Nivy prenajatý Erikovi Mullerovi k 30.6.2020.*

Hlasovanie:

Za: 4

Proti: 0

Zdržal sa: 0

P. Pílková povedala, že by Spoločnosť mohla spraviť premietanie kina – vonkajšieho pre deti pred KD Ružinov alebo v areáli Hier radosť pri Štrkoveckom jazere. P. riaditeľka s tým súhlasí s tým, že treba počkať na uvoľnenie opatrení vlády podľa fázy č. 4 a zohľadniť podmienky.

**Bod č. 8 Termín ďalšieho stretnutia**

Ďalšie stretnutie predstavenstva bude 20.5.2020 o 10:00 online formou.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 07.05. 2020

Zapísal: František Fabián